《和张尔唯九日招饮同弥生尚之大白洛生绸生用韵兼有所感》
明代·沈守正

三逢令节独悲秋，幸尔招携浪漫游。但醉不须嘲落帽，对花何必更登楼。

南冠尽望燕山远，楚岫仍将暮雨收。转忆去年今日事，同人千里始知愁。

作者简介：（1572—1623）浙江钱塘人，又名迂，字允中，更字无回。万历三十一年举人。官都察院司务。工画，擅诗文。有《诗经说通》、《四书丛说》、《雪堂集》。